Viborger Samler, 1839-01-03
Et nyt Ministerium oprettedes under Præsidium af Hertugen af Gor, men har atter maattet vige for et nyere, i Spidsen for hvilket træder den hidtilværende Gesandt i Portugal Don Perez de Castro; hvorlænge dette vil kunne holde sig, vil Tiden vise. Munagorri, hvem de christiniske Generaler tidligere forbøde at bringe sit Corps over paa spansk Grund, er nu, ledsaget af en engelsk Marinebataillon, gaaet over Bidassoa og har med 1100 Mand og 60 Heste taget en fast Stilling i Nærheden af St. Martial, uden at Carlisthøvdingerne endnu have tordet angribe ham, formodentligen fordi de frygte deres egne Troppers Sympathie for hans Foretagende. Frankrig. Til Præsident for de Deputeredes Kammer valgtes Hr. Dupin ved et Møde i det foregaaende Aar. J nogle Dage hørtes Krigsrygter; men den Hær paa 30,000 Md., der skulde sammendrages paa den belgiske Grændse, kom ikke længere end paa Papiret. Nytaarsnat udmærkede sig ved Spillehusenes Lukning. Ved Debatterne over Adressen var det at bemærke, at et Amendement af Hr. Mornay i Faveur af Polens Nationalitet antoges af Kammeret. Den 14de Jan. indtraf den Ulykke, at det skjønne Theatre Jtalien afbrændte. Den 15de overrakte Deputationen fra de Deputeredes Kammer dettes Adresse til Kongen, der "modtog den med levende Tilfredshed." Den forrige Politipræfect Guisquet gav i Anledning af den i Aaret 1837 under Paaskud at tage Sikkerhedsregler for Kongens Person forlangte Supplementarcredit med fuldkommen Aabenhiertighed de mærkeligste Oplysninger, blandt hvilke den, at det parisiske Politi selv i det vanskelige Aar, da der gjordes Jagt paa Hertuginden af Berri, kun havde forbrugt 270,000 Franes; vel medgik nogle Ubetydeligheder til Provinds- og Militairpolitiet; men alt det Øvrige var Bestikkelse. Man var ved Hoffet uhyre opbragt herover og Revue de Paris fortalte, at Gisquet sammesteds havde forsikkret, ingensinde at have meddeelt Oplysninger om de hemmelige Fonds. En Følge af denne Meddelelse var imidlertid, at Gouvernementet strøg 1/2 Mill. af de forlangte 2 Millioner. Den Deputerede Gonin kom frem med et Forslag til en Renteconversion. Handelsministeren forelagde et Forslag til at forene de fjerneste Puncter af Frankrig ved Anlæggelsen af Jernbaner, der vilde udgjøre 1100 Ligues og koste 1000 Mill. Fr. Den 8de Marts indfandt Ministrene Mole og Lacave- Laplagne sig i den angaaende Rentereductionen nedsatte Committee, hvor den Første erklærede denne Forholdsregel for "umulig under de nærværende Tidsforhold, hvilke indeholdt Grunde, der ene og alene af Cabinettet kunde vurderes i deres Sammenhæng og deres hele Betydenhed." Dog blev efter lange og vidtløftige Discussioner Renteconversionsforslaget antaget af Kammeret, men senere forkastet med stor Majoritet af Pairskammeret. Af Jernbanecommissionen mødte Regjeringen en saadan Modstand, at den gav efter og forelagde de Deputeredes Kammer Forslag om Concession til Private af en Jernbane fra Paris til Havre og en anden fra Paris til Orleans, hvilke Forslag antoges; imidlertid har Gouvernementet, for at hævne dette Nederlag, vidst gjennem vedkommende Autoriteter at vanskeliggjøre og fordyre Udførelsen i den Grad, at Jernbaneactierne i dette Øieblik ere i stor Miscredit. Megen og ubehagelig Opsigt gjorde i Paris Hr. Dupins Bestræbelser for at faae en Duel lant afstraffet. Flere Gange frikiendt ved Assiseretterne, havde Cassationsretten hver Gang henviist hans Sag paa ny til en anden Assiseret, i det Haab, at Hr. Dupin kunde finde en Ret, der billigede hans philistermæssige, mod den franske Criminallovbog stridende, Anskuelse. Men ogsaa her mislykkedes Forsøget. Den Anklagede, en Hr. Pesson, der forsvaredes af den berømte Michel fra Bourges, blev ogsaa af den parisiske Assiseret frikiendt. Ligesaa stor Glæde vakte Nationals Frikjendelse af Juryen; den var anklaget for i en Artikel at have udhævet en Deel Ulovligheder ved Hærens Administration, der udgik fra Hertugen af Orleans. – En politisk og en financel Tractat afsluttedes med Haiti. Hubert, der var anklaget for at have forberedt sig til et Attentat paa Kongens Liv ved Kamrenes Aabning i Slutningen af forrige Aar, dømtes til Deportation, hans Medhjælpere: Steuble, Anxat og Demoiselle Grouvelle til fem og Giraud til tre Aars Fængselstraf. Hans Appel afvistes. Til Ambassadeur ved Kronningen i London udnævntes Marschal Soult; han modtoges med den høieste Udmærkelse. Under Debatterne om Renteconversionen forsøgte Ministeriet at udsprede ufordeelagtige Rygter om de belgiske Forhold, og foranstaltede nogle Troppemarscher til Nordgrændsen, der dog snart standsedes. Den 18de Mai døde Diplomaternes Nestor Talleyrand; hans Begravelse, for hvilken Regjeringen havde frygtet, gik den 22de for sig i al Orden og Stilhed. Den franske Gesandt i Mejico, Baron Deffandis erklærede, da han ei kunde erholde den forlangte Skadesløsholdelse, Mejicos Havne i Blokadestand. Blokaden, der begyndte under Capitain Bazochre, er senere fortsat af en stærk Escadre under Admiral Baudin; Kongens Søn, Prindsen af Joinville, commanderer her en Corvette. Ogsaa Buenos Aires's Kyster bleve af samme Grund erklærede i Blokadestand, og denne Blokade fortsættes endnu. Den 20de Juni holdt Kongen en Revue over Nationalgarden; man yttrede megen Utilfredshed med, at Forsigtighedsreglerne ved denne Leilighed gik saa vidt, at Communicationen spærredes; heller ikke opmuntrede det Nationalgarden at vente fra Klokken 7 1/2 til Kl. 12 paa Kongens Ankomst. En Artilleriellieutenant Laity, der havde udgivet en historisk Beretning om Militairoprøret i Strasburg, blev actioneret for Pairsretten og blev af dette føielige Tribunal dømt til fem Aars Fængsel og en Mulct af 10,000 Fr. Den 12te Juli lukkedes Kamrene ved en kongelig Ordonnance. Ogsaa Vaudeville-Theatret afbrændte. Ved Høitideligholdelsen af Julifesten opdagedes en republicansk Sammensværgelse; en Kobberstikker Raban med Kone og fem tilstedeværende Jndivider arresteredes den 26de Juni; en Mængde Vaaben og Ammunition forefandtes i hans Bopæl. Den 11te August dinerede Kongen med Familie hos Hr. Mole paa Godset Champlatreux, fra hvilket Sted Kongen, for at føie Hr. Moles Forfængelighed, udstedte en Ordonance. – En vigtig Begivenhed for Dynastiet var, at Hertuginden af Orleans den 24de August nedkom med en Søn, der erholdt Navnet "Greve af Paris."